CELEX: 32021D0560
Language: et
Date: 2021-04-06 00:00:00
Title: Nõukogu rakendusotsus (ÜVJP) 2021/560, 6. aprill 2021, millega rakendatakse otsust 2010/231/ÜVJP, mis käsitleb Somaalia vastu suunatud piiravaid meetmeid

6.4.2021   
               
               
                  ET
               
               
                  Euroopa Liidu Teataja
               
               
                  LI 115/3
               
            
         NÕUKOGU RAKENDUSOTSUS (ÜVJP) 2021/560,
         6. aprill 2021,
         millega rakendatakse otsust 2010/231/ÜVJP, mis käsitleb Somaalia vastu suunatud piiravaid meetmeid
         EUROOPA LIIDU NÕUKOGU,
         võttes arvesse Euroopa Liidu lepingut, eriti selle artikli 31 lõiget 2,
         võttes arvesse nõukogu 26. aprilli 2010. aasta otsust 2010/231/ÜVJP, mis käsitleb Somaalia vastu suunatud piiravaid meetmeid ja millega tunnistatakse kehtetuks ühine seisukoht 2009/138/ÜVJP, (1) eriti selle artiklit 7,
         võttes arvesse liidu välisasjade ja julgeolekupoliitika kõrge esindaja ettepanekut
         ning arvestades järgmist:
         
                     (1)
                  
                  
                     Nõukogu võttis 26. aprillil 2010 vastu otsuse 2010/231/ÜVJP.
                  
               
                     (2)
                  
                  
                     ÜRO Julgeolekunõukogu resolutsiooni 751 (1992) alusel loodud ÜRO Julgeolekunõukogu komitee kiitis 26. veebruaril 2021 heaks kolme isiku lisamise selliste isikute ja üksuste loetellu, kelle suhtes kohaldatakse piiravaid meetmeid.
                  
               
                     (3)
                  
                  
                     Otsuse 2010/231/ÜVJP I lisa tuleks seetõttu vastavalt muuta,
                  
               ON VASTU VÕTNUD KÄESOLEVA OTSUSE:
         
            Artikkel 1
            Otsuse 2010/231/ÜVJP I lisa muudetakse vastavalt käesoleva otsuse lisale.
         
         
            Artikkel 2
            Käesolev otsus jõustub selle Euroopa Liidu Teatajas avaldamise päeval.
         
         
            Brüssel, 6. aprill 2021
            
               
                  Nõukogu nimel
               
               
                  eesistuja
               
               A. P. ZACARIAS
            
         
         
            (1)  ELT L 105, 27.4.2010, lk 17.
      
      
         
            LISA
            Otsuse 2010/231/ÜVJP I lisas esitatud loetellu kantakse allpool loetletud isikud.
            I.   Isikud
            
            
               
                           „18.
                        
                        
                           
                              Abukar Ali Adan (teise nimega: a) Abukar Ali Aden; b) Ibrahim Afghan; c) Sheikh Abukar)
                           
                           
                              Ametikoht: al-Shabaabi juhi asetäitja
                           
                              Sünnikuupäev: a) 1972; b) 1971; c) 1973
                           
                              ÜRO poolt loetellu kandmise kuupäev: 26. veebruar 2021
                           
                              Muu teave:
                           Loetellu kantud vastavalt resolutsiooni 1844 (2008) punkti 8 alapunktile a: „sellises tegevuses osalemine või sellise tegevuse toetamine, mis ohustab Somaalias rahu, julgeolekut või stabiilsust, sealhulgas tegevus, mis ohustab 18. augusti 2008. aasta Djibouti kokkulepet või poliitilist protsessi, või millega ähvardatakse üleminekuaja föderaalinstitutsioone või AMISOMi jõuga“. Abukar Ali Adani seostatakse samuti Al Qaeda sõsarüksustega nagu Araabia poolsaare Al Qaeda (Al-Qaida in the Arabian Peninsula, AQAP – QDe.129) ja islamistliku Magribi Al Qaeda (Al-Qaida in the Islamic Maghreb, AQIM – Qde.014).
                        
                     
                           19.
                        
                        
                           
                              Maalim Ayman (teise nimega: a) Ma’alim Ayman; b) Mo’alim Ayman; c) Nuh Ibrahim Abdi; d) Ayman Kabo; e) Abdiaziz Dubow Ali)
                           
                           
                              Ametikoht: Keenias ja Somaalias rünnakuid ja operatsioone korraldava al-Shabaabi üksuse Jaysh Aymani asutaja ja juht.
                           
                              Sünnikuupäev: a) 1973; b) 1983
                           
                              Sünnikoht: Keenia
                           
                              Aadress: a) Keenia/Somaalia piir; b) Badamadow, Alam-Jubba (Lower Juba Region), Somaalia
                           
                              ÜRO poolt loetellu kandmise kuupäev: 26. veebruar 2021
                           
                              Muu teave:
                           
                           Loetellu kantud vastavalt resolutsiooni 1844 (2008) punkti 8 alapunktile a: „sellises tegevuses osalemine või sellise tegevuse toetamine, mis ohustab Somaalias rahu, julgeolekut või stabiilsust, sealhulgas tegevus, mis ohustab 18. augusti 2008. aasta Djibouti kokkulepet või poliitilist protsessi, või millega ähvardatakse üleminekuaja föderaalinstitutsioone või AMISOMi jõuga“. Maalim Ayman aitas valmistada ette 5. jaanuaril 2020 toimunud rünnakut Camp Simbale Lamu maakonnas Keenias.
                        
                     
                           20.
                        
                        
                           
                              Mahad Karate (teise nimega: a) Mahad Mohamed Ali Karate; b) Mahad Warsame Qalley Karate; c) Abdirahim Mohamed Warsame)
                           
                           
                              Sünnikuupäev: 1957. ja 1962. aasta vahel
                           
                              Sünnikoht: Xararadheere, Somaalia
                           
                              Aadress: Somaalia
                           
                              ÜRO poolt loetellu kandmise kuupäev: 26. veebruar 2021
                           
                              Muu teave:
                           
                           Loetellu kantud vastavalt resolutsiooni 1844 (2008) punkti 8 alapunktile a: „sellises tegevuses osalemine või sellise tegevuse toetamine, mis ohustab Somaalias rahu, julgeolekut või stabiilsust, sealhulgas tegevus, mis ohustab 18. augusti 2008. aasta Djibouti kokkulepet või poliitilist protsessi, või millega ähvardatakse üleminekuaja föderaalinstitutsioone või AMISOMi jõuga“. Mahad Karate mängis võtmerolli al-Shabaabi Amniyati tiivas, mis vastutab hiljutise rünnaku eest Garissa University College’ile (Keenia), mille tagajärjel hukkus ligikaudu 150 inimest. Amniyat on al-Shabaabi luuretiib, millel on võtmeroll enesetapurünnakute ja atentaatide korraldamisel Somaalias, Keenias ja teistes piirkonna riikides ning mis pakub al-Shabaabi terroristlikule tegevusele logistikat ja tuge.“